'n Plaasaanval het op 14 Julie by Lizard Rock in Rhensoterkop Vally, Mpumalanga, plaasgevind.
Vier aanvallers, gewapen met 'n handwapen en 'n aanvalsgeweer, het omstreeks 03:30 'n slagoffer in 'n kothuis aangeval. Die slagoffer is aangerand en vasgebind, waarna die aanvallers die huisie geplunder en verskeie goedere, insluitend 'n voertuig gesteel het.
Die aanvallers het daarna omstreeks 07:00 die eienaar, Grantham en sy vrou, in die hoofhuis oorval. Die egpaar is ook aangerand en vasgebind. Grantham is met die vuurwapen oor sy kop geslaan. Al die slagoffers is in die hoofhuis aangehou vir ongeveer 14 ure, terwyl die aanvallers die huis geplunder het. Die aanvallers het gedurende hierdie tyd hulself gehelp met kos en drank.
Die aanvallers het eers omstreeks 18:00 gevlug met verskeie gesteelde goedere en die voertuig. Die slagoffers kon daarna hulp ontbied en Grantham is na die hospitaal geneem vir behandeling. Die polisie is besig om die voorval te ondersoek, maar geen arrestasies is tot op hede gemaak nie. Geen verdere inligting is bekend gemaak nie.